Κλαφουτί με φράουλες και λευκή σοκολάτα
Το κλαφουτί είναι γαλλικό γλυκό με υφή που θυμίζει φλαν. Την άνοιξη το φτιάχνουμε με φράουλες!
125 γρ. φράουλες (καθαρό βάρος), 150 γρ. κουβερτούρα λευκή, 30 γρ. βούτυρο αγελάδος + επιπλέον για τη φόρμα, 125 γρ. αλεύρι για όλες τις χρήσεις, 30 γρ. ζάχαρη, 150 γρ. αυγά (περίπου 3), 360 γρ. γάλα φρέσκο, πλήρες
Προθερμαίνουμε το φούρνο στους 170° C και βουτυρώνουμε ένα πυρίμαχο σκεύος μεσαίου μεγέθους. Πλένουμε πολύ καλά τις φράουλες και τις στεγνώνουμε σε απορροφητικό χαρτί κουζίνας.Τις ζυγίζουμε, τις κόβουμε σε κομματάκια της αρεσκείας μας και τις ρίχνουμε μέσα στη βουτυρωμένη φόρμα.Λιώνουμε την κουβερτούρα σε μπεν μαρί: Την ψιλοκόβουμε σε ένα ανοξείδωτο μπολ, το οποίο στερεώνουμε στο στόμιο μιας κατσαρόλας με λίγο νερό που βράζει.Ανακατεύουμε που και που μέχρι να λιώσει η σοκολάτα και αποσύρουμε.Λιώνουμε το βούτυρο σε χαμηλή φωτιά (να μην κάψει) και το ανακατεύουμε στη λιωμένη σοκολάτα.Χτυπάμε σε ένα μπολ, με έναν αυγοδάρτη, το αλεύρι, τη ζάχαρη και τα αυγά.Προσθέτουμε τη λιωμένη σοκολάτα με το βούτυρο και στο τέλος το γάλα.Ανακατεύουμε καλά και αδειάζουμε πάνω από τις φράουλες.Ψήνουμε το κλαφουτί για 40 λεπτά.
Φράουλα,Φρούτα